BJP ने संगठन में किए बड़े बदलाव, युवाओं को पार्टी में दिए महत्वपूर्ण पद
भारतीय जनता पार्टी ने संगठन में बड़े बदलाव किए हैं। भविष्य की राजनीति को ध्यान में रखते हुए पार्टी ने एक तरह से युवा नेताओं को महत्वपूर्ण पदों पर बैठाया है। पार्टी उपाध्यक्ष, महासचिव, सह सचिव, जैसे पदों पर अधिकतर युवाओं को कमान सौंपी गई है।
नई दिल्ली। बिहार विधानसभा चुनाव से पहले भारतीय जनता पार्टी (बीजेपी) ने संगठन में बड़े बदलाव किए हैं। भविष्य की राजनीति को ध्यान में रखते हुए पार्टी ने एक तरह से युवा नेताओं को महत्वपूर्ण पदों पर बैठाया है। पार्टी उपाध्यक्ष, महासचिव, सह सचिव, जैसे पदों पर अधिकतर युवाओं को कमान सौंपी गई है। नए बदलाव में 12 राष्ट्रीय उपाध्यक्ष, 9 महासचिव और 13 राष्ट्रीय सचिव नियुक्त किए गए हैं। बीजेपी अध्यक्ष जे.पी. नड्डा ने नई टीम का ऐलान कर दिया है।Image Source : INDIA TVBJP National Vice Presidentइनके अलावा युवा मोर्चा, ओबीसी मोर्चा, किसान मोर्चा, अनुसूचित जाती मोर्चा और अनुसूचित जनजाती मोर्चा के लिए भी अध्यक्ष नियुक्त हुए हैं। इन सबके अलावा पार्टी ने 23 प्रवक्ताओं के नाम भी जारी किए हैं। संगठन में हुए बदलाव में कुछ पुराने लोगों को बनाए रखा है और अधिकतर नए युवा चेहरों को जगह दी गई है। भाजपा अध्यक्ष जेपी नड्डा की आयु 59 वर्ष है और उनकी नई टीम की औसत आयु देखें तो उससे कम ही है।Image Source : INDIA TVBJP National General Secretariesनए चेहरों को मिली बड़ी जिम्मेदारीपार्टी ने राष्ट्रीय उपाध्यक्ष, राष्ट्रीय महामंत्री, राष्ट्रीय महामंत्री (संगठन) और राष्ट्रीय सह संगठन महामंत्री समेत कई बड़े पदों में बदलाव किए हैं। बीजेपी द्वारा किए गए संगठनात्मक बदलावों के तहत राम माधव, मुरलीधर राव, अनिल जैन और सरोज पांडे को महासचिव पद से हटा दिया गया है। इनकी जगह दुष्यंत कुमार गौतम, डी पुरेंदश्वरी, सी टी रवि और तरुण चुग को पार्टी ने नए महासचिव की जिम्मेदारी सौंपी है।Image Source : INDIA TVBJP National Secretariesपार्टी ने 5 राष्ट्रीय प्रवक्ता नियुक्त किए हैं, जिनमें अनिल बलूनी, संजय मयूख, डॉ संबित पात्रा, सुधांशु त्रिवेदी और शाहनवाज हुसैन का नाम शामिल हैं। युवा सांसद तेजस्वी सूर्या को बीजेपी युवा मोर्चा की जिम्मेदारी दी गई है। ओबीसी मोर्चा के प्रमुख के लक्ष्मण, अल्पसंख्य मोर्चा के प्रमुख जमाल सिद्धीकी और लाल सिंह आर्य को एससी मोर्चा के प्रमुख बनाया गया है। समीर ओरांव को एसीटी मोर्चा की जिम्मेदारी दी गई है। राधा मोहन सिंह, मुकुल राय, रेखा वर्मा, अन्नपूर्णा देवी, भारती भेन शियाल, डी के अरुणा, एम चूबा आव, अब्दुल्ला कुट्टी नए राष्ट्रीय उपाध्यक्ष बनाए गए हैं।Image Source : INDIA TVBJP Morcha National Presidentsपहली बार 12 राष्‍ट्रीय उपाध्‍यक्षबीजेपी ने पहली बार 12 राष्‍ट्रीय उपाध्‍यक्ष बनाए हैं। नई टीम में हर राज्‍य को बराबर की भागीदारी दी गई है। महिलाओं और युवाओं को तरजीह दी गई है। तेजस्‍वी सूर्या को भारतीय जनता युवा मोर्चा का अध्‍यक्ष चुना गया है, वह पूनम महाजन की जगह लेंगे। बीजेपी ने राष्‍ट्रीय महासचिव राम माधव, पी मुरलीधर राव, अनिल जैन और सूरज पांडे की जगह नए चेहरों को मौका दिया है। उनकी जगह आठ नए राष्‍ट्रीय महासचिव बनाए गए हैं। नई टीम में राष्‍ट्रीय प्रवक्‍ताओं की संख्‍या बढाकर 23 कर दी गई है। अनिल बलूनी मुख्‍य राष्‍ट्रीय प्रवक्‍ता और मीडिया इंचार्ज होंगे। अमित मालवीय पहले की तरह नैशनल आईटी और सोशल मीडिया सेल चीफ की जिम्मेदारी निभाते रहेंगे।